CELEX: 62021CN0775
Language: da
Date: 2021-12-15 00:00:00
Title: Sag C-775/21: Anmodning om præjudiciel afgørelse indgivet af Curtea de Apel Bucureşti (Rumænien) den 15. december 2021 — Blue Air Aviation SA mod UCMR — ADA Asociaţia pentru Drepturi de Autor a Compozitorilor

10.5.2022   
            
            
               DA
            
            
               Den Europæiske Unions Tidende
            
            
               C 191/7
            
         
      Anmodning om præjudiciel afgørelse indgivet af Curtea de Apel Bucureşti (Rumænien) den 15. december 2021 — Blue Air Aviation SA mod UCMR — ADA Asociaţia pentru Drepturi de Autor a Compozitorilor
      (Sag C-775/21)
      (2022/C 191/09)
      Processprog: rumænsk
      
         Den forelæggende ret
      
      Curtea de Apel Bucureşti
      
         Parter i hovedsagen
      
      
         Appellant og sagsøgt: Blue Air Aviation SA
      
         Indstævnt og sagsøger: UCMR — ADA Asociaţia pentru Drepturi de Autor a Compozitorilor
      
         Præjudicielle spørgsmål
      
      
                  1)
               
               
                  Skal bestemmelserne i artikel 3, stk. 1, i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (1) fortolkes således, at afspilning af et musikværk eller et fragment heraf om bord på et kommercielt passagerfly i forbindelse med start og landing eller på ethvert tidspunkt under en flyvning, ved luftfartøjets almindelige højttaleranlæg, udgør en overføring til almenheden som omhandlet i denne artikel, især (men ikke udelukkende) hvad angår kriteriet om, at overføringen sker med vinding for øje?
                  Såfremt det første spørgsmål besvares bekræftende:
               
            
                  2)
               
               
                  Udgør eksistensen om bord på et luftfartøj af et højttaleranlæg, som er påkrævet i henhold til lovgivningen om luftfartssikkerhed, et tilstrækkeligt grundlag for en afkræftelig formodning om, at musikværker overføres til almenheden om bord på dette luftfartøj?
                  Hvis dette spørgsmål besvares benægtende:
               
            
                  3)
               
               
                  Udgør eksistensen om bord på et luftfartøj af et højttaleranlæg, som er påkrævet i henhold til lovgivningen om luftfartssikkerhed, og af en software, som via dette anlæg gør det muligt at overføre fonogrammer (med beskyttede musikværker), et tilstrækkeligt grundlag for en afkræftelig formodning om, at musikværker overføres til almenheden om bord på dette luftfartøj?
               
            
         (1)  EFT 2001, L 167, s. 10.